als_Latn dik_Latn sag_Latn
Kryeministri Rama i është përgjigjur akuzave të LSI-së, se disa reforma si ajo e shëndetësisë dhe e arsimit kanë dështuar, pasi PS vendosi veton.
Duke folur në “Opinion” të Blendi Fevziut, Rama ironizoi LSI-në. “LSI-ja është një parti politike që si me PS-në, si me PD-në nuk ka asnjëherë faj në lëvizje. Për ata e ka fajin gjithmonë i madhi”, tha Rama.
Ai më tej tha se nëse LSI-ja del forcë e parë do ta komplimentonte.
Rama rrëfen prapaskenat e takimit me Bashën: Pse shkova në tryezë. Çfarë i thashë Bashës
Kryeministri Edi Rama në studion e “Opinion” ka rrëfyer prapaskenat e takimit me Lulzim Bashën që përfundoi me marrëveshje.
Rama tha se ai e kishte vendosur që nuk do shkonte në tryezë, mirëpo në një takim me gratë në Elbasan, vendosi që të shkonte.
“Vendosa të shkoja kur mora vesh se po shkonin të gjithë, edhe aleatët tonë. Unë vendosa të shkoja vetëm që të dëgjoja. Po mendoja që të nesërmen do të më nxirrnin mua delen e zezë që të gjithë, ndaj thashë po shkoj”, tha Rama.
Kryeministri tregoi se ishte ai që i kërkoi Bashës takim. “Isha unë që i thashë të vinte në takim. Aty u mbajtën ca fjalime. Unë vetëm dëgjova. Pastaj i thashë Bashës që të më takonte vetëm. Isha i vendosur që ta nxirrja nga aty me marrëveshje”, tha Rama.
Ai iu përgjigj edhe pakënaqësive të LSI-së. “Ata kishin një muaj që thonin jemi gati të lëmë postet. Kështu që besoj ishin gati për këtë marrëveshje”, shtoi kryeministri.
VIDEO/ Rama tregon ç’do ndodhë me ministrat teknikë pas 25 qershorit
Kryeministri Rama tha në emisionin e sotëm të “Opinion” se ministrat teknikë nuk do të jenë më të tillë pas 25 qershorit nëse PS fiton zgjedhjet.
Ai tha se do të shkarkohen pasi nuk janë pjesë e programit të qeverisë.
“Në rast se 25 qershori do zgjedhë PS-në në krye të qeverisë, ata s’do jenë më ministra. Ata janë ministrja teknikë dhe do largohen nëse ne fitojmë zgjedhjet”, tha Rama.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn